Nefertiti (Miles Davis-album)
Nefertiti er et studiealbum af den amerikanske jazzmusiker Miles Davis, der blev udgivet i marts 1968. Albummet blev indspillet i juni og juli 1967 i pladeselskabet Columbias studie på 30. gade i New York og er Davis' sidste akkustiske album. Davis skrev ikke nogen af albummets kompositioner, der primært blev skrevet af Herbie Hancock og Wayne Shorter, der også medvirkede på indspilningerne.

Musikken 
Nefertiti er det fjerde album af Davis' 'Second Great Quintet' og er bedst kendt for sit usædvanige titelnummer, der indleder albummet. På kompositionen "Nefertiti" gentager blæserne melodien gentagne gange uden individuelle soloer, hvorimod rytmesektionen improviserer gennem kompositionen, hvorved der vendes op og ned på den rytmesektionens traditionelle opgaver.

Kort efter albummets udgivelse indspillede Hancock en anden version af "Riot", der blev udgivet op Hancocks album Speak Like a Child fra 1968. Wayne Shorter udgav i 1978 en ny version af "Pinocchio" med Weather Report på albummet Mr. Gone.

Som på andre af kvintettens album demonstreres den store udvikling, der er i kompositionerne under indspilningen. Eksempelvis øvede kvintetten "Madness" som en langsom vals, men på de to næste indspilninger (herunder den udgivne udgave) blev kompositionen spillet i et hurtigt tempo primært i 4/4-takt. På samme måde er "Pinocchio" en forholdsvis hurtig komposition på det udgivne album, men musikerne spillede kompositionen markant langsommere, da de øvede den.

Nefertiti er det sidste fuldt akkustiske album, som Davis indspillede. På hans næste album, Miles in the Sky, begyndte Davis af eksperimentere med elektriske instrumenter og indledte dermed sin elektriske periode.

Modtagelse 
Albummet fik fine anmeldelser.

Websitet Allmusic har tildelt albummet 5 ud af 5 stjerner, det samme som magasinet Q, der i sin anmeldelse anførte "Acoustic jazz couldn't go far after this masterpiece ..." Magasinet Rolling Stone har også givet albummet fem ud af 5 stjerner i The Rolling Stone Album Guide og i The Rolling Stone Jazz Record Guide.

Tracks 
Albummet blev oprindeligt udgivet på LP Columbia – CS 9594 og indeholdt seks kompositioner.

 Side 1 og 2 blev udgivet som spor 1-6 på genudgivelser på CD. På CD er ofte medtaget ekstramateriale.

Medvirkende 
 Miles Davis – trompet
 Wayne Shorter – tenorsaxofon
 Herbie Hancock – piano
 Ron Carter – bas
 Tony Williams – trommer

Referencer 

Miles Davis-album
Album fra 1968
Jazzalbum
Instrumentalalbum